**หลักเกณฑ์การฝึกงานของนักเรียน นักศึกษา วิทยาลัยเทคนิคพะเยา**

1. ห้ามมิให้นักเรียน นักศึกษา ที่มีอายุต่ำกว่า ๑๕ ปี ฝึกงานในสถานประกอบการ

 2. ห้ามมิให้นักเรียน นักศึกษา ที่มีอายุต่ำกว่า ๑๘ ปีฝึกงานในสถานที่ต่อไปนี้

 ๒.๑โรงฆ่าสัตว์

 ๒.๒ สถานที่เล่นการพนัน

 ๒.๓ สถานบริการตามกฎหมายว่าด้วยสถานบริการ

 ๒.๔ สถานที่อื่นตามที่กำหนดในกฎกระทรวง

3. ห้ามมิให้นายจ้าง หัวหน้างาน ครูฝึก กระทำการล่วงเกิน คุกคามหรือก่อความเดือดร้อนรำคาญทางเพศ

 ต่อนักเรียน นักศึกษา

 4. สถานประกอบการต้องจัดให้ผู้ฝึกงานมีเวลาพักวันหนึ่งไม่น้อยกว่า ๑ ชั่วโมงติดต่อกันหลังจากทำงานมา

 แล้วไม่เกิน ๔ ชั่วโมง แต่ใน ๔ ชั่วโมงนั้นให้ผู้ฝึกงานมีเวลาพักอีกตามที่สถานประกอบการกำหนด

 5. ให้ผู้ฝึกงานมีสิทธิ์ลาเพื่อเข้าประชุมสัมมนา รับการอบรม รับการฝึก หรือลาเพื่อการอื่น ซึ่งจัดโดย

 สถานศึกษา หรือหน่วยงานของรัฐที่เกี่ยวข้อง

 6. ห้ามนักเรียน นักศึกษา ที่มีอายุต่ำกว่า ๑๘ ปี ฝึกงานอันตราย ดังต่อไปนี้

 ๖.๑งานยก แบก หาม ทูน ลาก หรือเซ็นของหนัก ที่มีอัตราน้ำหนักโดยเฉลี่ยสำหรับลูกจ้าง

 ซึ่งเป็นนักเรียน นักศึกษาเกินกว่ายี่สิบกิโลกรัมขึ้นไป

 ๖.๒งานหลอม เป่าหล่อรีดโลหะ หรืองานเชื่อมโลหะ

 ๖.๓งานปั๊มโลหะ

 ๖.๔งานที่ใช้เครื่องเจาะกระแทก

 ๖.๕ งานที่ต้องทำด้วยเครื่องมือหรือเครื่องจักร ซึ่งผู้ทำได้รับความสั่นสะเทือนอันอาจเป็นอันตราย

 ๖.๖ งานผลิต ขนส่ง หรือสัมผัสสารก่อมะเร็งตามที่กฎหมายกำหนด

 ๖.๗ งานที่เกี่ยวข้องกับสารไชยาไนต์

 ๖.๘ งานผลิตหรือขนส่งพลุ ดอกไม้เพลิง หรือวัตถุระเบิดอื่นๆ

 ๖.๙ งานสำรวจ ขุดเจาะ กลั่น บรรจุ หรือขนถ่ายน้ำมันเชื้อเพลิง หรือก๊าซ เว้นแต่งานในสถานี

 บริการน้ำมันเชื้อเพลิง

 ๖.๑๐ งานผลิต ขนส่ง หรือสัมผัสสารเคมีอันตรายตามที่กฎหมายกำหนด

 ๖.๑๑ งานดูแลผู้ป่วยด้วยโรคติดต่อตามกฎหมายว่าด้วยโรคติดต่อ

 ๖.๑๒ งานทำความสะอาดเครื่องใช้และเครื่องนุ่งห่มผู้ป่วยในสถานพยาบาล

 ๖.๑๓ งานเก็บ ขน กำจัดมูลฝอยหรือสิ่งปฏิกุลในสถานพยาบาล

 ๖.๑๔ งานขับหรือบังคับรถยกหรือปั้นจั่นที่ใช้พลังงานเครื่องยนต์ หรือไฟฟ้าไม่ว่าการขับหรือบังคับ

 จะกระทำในลักษณะใด

 ๖.๑๕ งานใช้เลื่อยเดินด้วยพลังไฟฟ้าหรือเครื่องยนต์

 ๖.๑๖ งานที่เกี่ยวข้องกับกัมมันตภาพรังสีทุกชนิด

 ๖.๑๗ งานทำความสะอาดเครื่องจักรหรือเครื่องยนต์ขณะที่เครื่องจักรหรือเครื่องยนต์กำลังทำงาน

 ๖.๑๘ งานที่เกี่ยวกับหม้อน้ำ

 ๖.๑๙ งานขับรถบรรทุก หรือยานพาหนะที่ให้บริการสาธารณะ

 ๖.๒๐ งานที่ทำประจำในระหว่างเวลา ๒๒.๐๐ นาฬิกา ถึงเวลา ๐๖.๐๐ นาฬิกา

 ๖.๒๑ งานที่ทำในสภาพแวดล้อมที่มีระดับความร้อนเกินกว่ามาตรฐานเมื่อพิจารณาตามภาระงาน

 ตามที่กฎหมายกำหนด

 ๖.๒๒ งานที่ทำในห้องเย็นในอุตสาหกรรมการผลิต หรือการถนอมอาหารโดยการทำเยือกแข็ง

 ๖.๒๓ งานที่ทำในสภาพแวดล้อมที่มีระดับเสียงที่ลูกจ้างได้รับติดต่อกันตลอดเวลาการทำงานเกินกว่า

 ที่กฎหมายกำหนด

 ๖.๒๔ งานที่ทำในห้องปฏิบัติการชันสูตรโรค

 ๖.๒๕ งานที่ต้องทำใต้ดิน ใต้น้ำ ในถ้ำ อุโมงค์ ปล่องในภูเขา หรือในที่อับอากาศ

 ๖.๒๖ งานที่ต้องทำบนนั่งร้านที่สูงกว่าพื้นดินตั้งแต่สิบเมตรขึ้นไป

 ๖.๒๗ งานที่ทำในเรือประมงทะเล

 ๖.๒๘ งานบรรทุกหรือขนถ่ายสินค้าเรือเดินทะเล เว้นแต่งานทำความสะอาดเรือ งานผูกมัด หรือ

 จัดเรียงสิ่งของ

...................................................................................................................

 

 (นายสถิตย์ ปริปุณณากร)

 ผู้อำนวยการวิทยาลัยเทคนิคพะเยา